[{"text_idx": "#000001", "text": "Xi diris, ke nun la internacia situacio spertas gravajn s\u0302ang\u0302ig\u0302ojn. \"Ni devas meti la estontecon kaj sorton de la homaro sur la unuan lokon, kunlabori por venki malfacilojn. Precipe, grandaj landoj devas doni ekzemplon, ludi c\u0302efan rolon kaj injekti pli da fido kaj forto en la mondon. Mi firme kredas, ke la historia tendenco de paco, disvolvig\u0302o, kunlaboro kaj kungajnaj rezultoj estas ankorau\u0306 nerezisteblaj, kaj la estonteco de la homaro estas brila. \""}, {"text_idx": "#000002", "text": "Xi akcentis, ke C\u0302inio estas firma subtenanto de la internacia sistemo kun UN c\u0302e g\u0302ia kerno. Por realigi mondan pacon, oni devas observi la celojn kaj principojn de la C\u0302arto de UN, kaj la raciaj sekurecaj zorgoj de c\u0302iuj landoj devas esti atentataj. Nun la tutmonda disvolva procezo alfrontas senprecedencajn defiojn, kaj evoluantaj landoj, precipe vundeblaj landoj, estas grave trafitaj. Ni antau\u0306enigos la g\u0302eneralan progreson de la homaro per la c\u0302ina modernigo, alportos novajn s\u0302ancojn al la mondo per la nova disvolvig\u0302o de C\u0302inio kaj aldonos pli da stabileco kaj certeco al la malkvieta mondo. C\u0302inio sin tenos plu je vera multflankismo kaj firme subtenos la laboron de UN."}, {"text_idx": "#000003", "text": "Guterres denove gratulis Xi pro lia reelektig\u0302o kiel g\u0302enerala sekretario de la Centra Komitato de la Komunista Partio de C\u0302inio. Li diris, ke evoluantaj landoj suferas de serio da krizoj pri mang\u0302aj\u0302o, energio kaj klimata s\u0302ang\u0302ig\u0302o, kaj la tutmonda disvolva malegaleco kaj malekvilibro estas tre seriozaj. UN tre aprezas la persiston de C\u0302inio en multflankismo. La Tutmonda Disvolva Iniciato proponita de C\u0302inio konformas al la Tagordo 2030 pri Dau\u0306ripova Disvolvig\u0302o de UN. C\u0302inio faris nekompareblajn klopodojn por helpi evoluantajn landojn disvolvig\u0302i kune. UN firme subtenas la principon de unu C\u0302inio, kiu estas netus\u0302ebla rug\u0302a linio kaj devas esti respektata. UN volas plu labori strikte kun C\u0302inio kaj atendas, ke C\u0302inio ludos pli gravan rolon por konservi pacon kaj disvolvig\u0302on de la mondo."}]